ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί των τροπολογών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΣΥΣΤΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την εφαρμογή στην Ευρώπη της ολοκληρωμένης διαχείρισης των παράκτιων ζωνών ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

2000/0227 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί της [των] τροπολογιας[ών] του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΣΥΣΤΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την εφαρμογή στην Ευρώπη της ολοκληρωμένης διαχείρισης των παράκτιων ζωνών

1. Εισαγωγή

Το άρθρο 251, παράγραφος 2, εδάφιο γ) της συνθήκης ίδρυσης της Ευρωπαϊκής Κοινότητας ορίζει ότι η Επιτροπή γνωμοδοτεί επί των τροπολογιών του Ευρωπαϊκού Κοινοβουλίου κατά τη δεύτερη ανάγνωση. Η γνώμη της Επιτροπής σχετικά με τις 8 τροπολογίες του Κοινοβουλίου παρατίθενται κατωτέρω:

2. Ιστορικό υπόβαθρο

Ημερομηνία διαβίβασης της πρότασης στο Ευρωπαϊκό Κοινοβούλιο και το Συμβούλιο (έγγραφο COM(2000)545 τελικό - 2000/0227 COD): // 8 Σεπτεμβρίου 2000

Ημερομηνία γνωμοδότησης της Επιτροπής των Περιφερειών: // 14 Φεβρουαρίου 2001

Ημερομηνία γνωμοδότησης της Οικονομικής και Κοινωνικής Επιτροπής: // 28 Μαρτίου 2001

Ημερομηνία γνωμοδότησης του Ευρωπαϊκού Κοινοβουλίου, πρώτη ανάγνωση: // 2-5 Ιουλίου 2001

Ημερομηνία διαβίβασης της τροποποιημένης πρότασης στο Ευρωπαϊκό Κοινοβούλιο και το Συμβούλιο (έγγραφο COM(2001) 533 τελικό - 2000/0227 COD): // 26 Σεπτεμβρίου 2001

Ημερομηνία έγκρισης της κοινής θέσης: // 13 Δεκεμβρίου 2001

Ημερομηνία παραλαβής της κοινής θέσης από το Ευρωπαϊκό Κοινοβούλιο: // 17 Ιανουαρίου 2002

Ημερομηνία ανακοίνωσης των απόψεων της Επιτροπής για την κοινή θέση: // 11 Ιανουαρίου 2002

Στις 10 Απριλίου 2002 το Ευρωπαϊκό Κοινοβούλιο κατά τη δεύτερη ανάγνωση ενέκρινε 8 τροπολογίες. Οι τροπολογίες αυτές τροποποιούν πρωτίστως το χρονοδιάγραμμα της κοινής θέσης και διευκρινίζουν περαιτέρω το κείμενο.

3. Στόχος τησ πρότασησ τησ Επιτροπής

Η πρόταση έχει ως στόχο να ενθαρρυνθούν τα κράτη μέλη να καταγράψουν σε εθνικό επίπεδο την κατάσταση που επικρατεί στις παράκτιες ζώνες λαμβάνοντας υπόψη ποικίλους παράγοντες όπως η νομοθεσία, τα θεσμικά όργανα και άλλοι παράγοντες που συμμετέχουν στον προγραμματισμό και τη διαχείριση των παράκτιων ζωνών. Τα κράτη μέλη έχουν την υποχρέωση, βάσει της ως άνω απογραφής, να αναπτύξουν εθνική στρατηγική (ή στρατηγικές) ώστε να εξασφαλίσουν την προαγωγή της ολοκληρωμένης διαχείρισης των παρακτίων ζωνών (ΙCZM).

Η υποβολή της ως άνω πρότασης βασίστηκε στα ευρήματα του Προγράμματος Επίδειξης της Επιτροπής για την Ολοκληρωμένη Διαχείριση των Παράκτιων Ζωνών και την εξ αυτού προκύψασα ευρωπαϊκή στρατηγική για την ολοκληρωμένη διαχείριση των παράκτιων ζωνών που συνοψίζονται στο έγγραφο COM(2000)547. Εκ των ανωτέρω προέκυψε ότι επιδεινώνονται συνεχώς οι συνθήκες που επικρατούν στις παράκτιες ζώνες της Ευρώπης και ότι η τάση αυτή μπορεί να σταματήσει ή να αναστραφεί αποκλειστικά και μόνο εάν αναληφθούν από κοινού προμελετημένες δράσεις σε όλα τα επίπεδα διοίκησης από το τοπικό έως το ευρωπαϊκό. Η σύσταση καλεί τα κράτη μέλη να προβούν στις ενδεδειγμένες ενέργειες για το επίπεδό τους, σε συνεργασία με τις περιφερειακές και τοπικές διοικήσεις.

4. Γνώμη της Επιτροπής σχετικά με τις τροπολογίες του ευρωπαϊκού κοινοβουλίου

Στις 10 Απριλίου 2002 το Κοινοβούλιο ενέκρινε 8 τροπολογίες (αριθ. 1 και αριθ. 9 έως 15). Όλες οι τροπολογίες γίνονται δεκτές στο σύνολό τους από την Επιτροπή.

Η Επιτροπή χαιρετίζει θετικά τις τροπολογίες του Ευρωπαϊκού Κοινοβουλίου δεδομένου ότι αυτές διευκρινίζουν περαιτέρω το κείμενο και τονίζουν τα θέματα που προκαλούν ιδιαίτερο προβληματισμό, όπως η δημογραφική πίεση στις παράκτιες ζώνες και τα αποτελέσματα της αλλαγής του κλίματος (τροπολογίες 1, 11). Μία τροπολογία προσθέτει εύστοχα την αξιολόγηση των πολιτικών και των νομοθεσιών στις απαιτήσεις που θεσπίζονται για τις εκθέσεις που θα συντάσσουν τα κράτη μέλη (τροπολογία 15). Άλλες τροπολογίες ενισχύουν το κείμενο σε ό,τι αφορά τις διαβουλεύσεις με τις τοπικές και περιφερειακές αρχές καθώς και τους διεθνείς οργανισμούς (τροπολογίες 9, 12, 13). Η τροπολογία 10 αναφέρεται εύστοχα στις βέλτιστες πρακτικές που εντοπίστηκαν χάρη στο πρόγραμμα επίδειξης για την ολοκληρωμένη διαχείριση των παράκτιων ζωνών.

Το χρονοδιάγραμμα που προτείνουν οι τροπολογίες 14 και 15, αποτελούν στάση που εξισορροπεί επιτυχώς τις απόψεις της κοινής θέσης και την αρχική πρόταση για υποβολή εκθέσεων ανά διετία. Η Επιτροπή αναγνωρίζει ότι τα περισσότερα από τα κράτη μέλη καλούνται να καταβάλλουν σοβαρότατες προσπάθειες για να διαμορφώσουν τις εθνικές τους στρατηγικές. Η πρόταση που προβλέπει 45 μήνες για τις εκθέσεις και τις στρατηγικές των κρατών μελών και εν συνεχεία αξιολόγηση εκ μέρους της Επιτροπής στους 55 μήνες θεωρείται ρεαλιστική και αποδεκτή.

5. Συμπέρασμα

Σύμφωνα με το άρθρο 250 παράγραφος 2 της Συνθήκης η Επιτροπή τροποποιεί την πρότασή της ως αναφέρεται ανωτέρω.